stanford-oval/wikipedia huggingface dataset:
Betty Compson
Mykän elokuvan tähti

Compson teki 26 elokuvaa yksin vuonna 1916. Suurin osa niistä oli lyhyelokuvia. Hän viimeisteli elokuvan The Miracle Man (1919) George Loane Tuckerille. Comptonin nousu elokuvatähdeksi alkoi hänen roolistaan Rosena tässä tuotteessa.
Vuonna 1920 hän alkoi johtaa omaa yhtiötään. Hän työskenteli Hollywoodin Bruntonin studiolla ja hankki käsikirjoitukset kolmeen elokuvaan. Compson palasi New York Citystä, missä hän sai taloudellista tukea elokuviensa tuotantoa varten.
Hänen ensimmäinen elokuvansa tuottajana oli Prisoners of Love (1921). Hän esitti Blanche Davisin, varakkaaseen perheeseen syntyneen ja perinnöllisen ulkoisen kauneutensa kiroamaa tyttöä. Compson valitsi Art Rossonin ohjaamaan kokoillan elokuvaa. Tarina oli valittu Catherine Henryn tuotannosta.
Compson työskenteli Christie Companylle uutena näyttelijänä elokuvissa, seuraten Famous Players-Laskyn elokuvastudiota. Saatuaan valmiiksi elokuvan The Woman with Four Faces (1923) hän teki sopimuksen Lontoossa, Englannissa sijaitsevan elokuvayhtiön kanssa. Siellä hän esiintyi päätähtenä neljässä Graham Cuttsin, tunnetun englantilaisen elokuvantekijän ohjaamassa elokuvassa. Ensimmäiset näistä olivat elokuvaversioita englantilaisesta näytelmästä nimeltä Woman to Woman (1929).
Vuonna 1928 hän esiintyi The Barkerissa, mykkäelokuvassa joka sisälsi muutamia äänitettyjä kohtauksia. Compson palkittiin Parhaan naispääosan Oscar-palkinnolla esityksestään.
Myöhempi ura

Yksi hänen kunnioitetuimmista elokuvistaan on The Docks of New York, jonka yhteydessä mainitaan usein sen tummansävyinen atmosfääri sekä loistavat roolisuoritukset, ja vuoden 1930 versiossa elokuvasta The Spoilers jossa hän esitti roolia, jota näytteli myöhemmin Marlene Dietrich vuoden 1942 uudelleenfilmatisoinnissa ja jossa Gary Cooper esitti roolia, jonka John Wayne myöhemmin tulkitsi uudelleen samaisessa uudelleenfilmatisoinnissa, oli ehkä ainoa kerta jossa sekä Cooper että hänelle vertoja vetävä Wayne näyttelivät täsmälleen samaa roolia.
Compsonin viimeinen elokuva oli Here Comes The Trouble (1948). Tämän elokuvan jälkeen hän vetäytyi eläkkeelle ja auttoi miestään hoitamaan liiketointa nimeltä "Ashtrays Unlimited".
Yksityiselämä

Compson oli naimisissa kolmesti. Vuodesta 1924 vuoteen 1930 hän oli naimisissa elokuvaohjaajan James Cruzen kanssa. Myöhemmin hän avioitui ja erosi tuottaja Irving Weinbergistä. Hänen kolmas aviomiehensä oli Silvious Jack Gall. Gall kuoli vuonna 1962.
Betty Compson kuoli vuonna 1974 kotonaan Glendalessa, Kaliforniassa 77-vuotiaana. Hänet haudattiin toiveensa mukaisesti San Fernando Mission Cemeteryyn, Kalifornian San Fernandoon. Hän ei jättänyt jälkeensä yhtään elossa olevaa sukulaista.
Aiheesta muualla

Wikimedia Commonsissa on kuvia tai muita tiedostoja aiheesta .
Betty Compson Internet Movie Databasessa. (englanniksi)
Betty Compsonin elämäkerta Find-A-Gravessa (englanniksi)
Brad Friedel

| 0 | 1 | 2 |
| --- | --- | --- |

Henkilötiedot
Koko nimi: Bradley Howard Friedel
Syntymäaika: 18. toukokuuta 1971 (ikä 53)
Syntymäpaikka: Lakewood, Ohio, Yhdysvallat
Pelipaikka: maalivahti
Pituus: 193 senttimetriä
Seura
Seura:  Tottenham Hotspur FC
Pelinumero: 24
Junioriseurat
1990–1992: UCLA
Seurat
| Vuodet | Seura | O (M) |
| 1994 1994 1995–1996 1996–1997 1997–2000 2000–2008 2008–2011 2011–2015 | → Newcastle (laina)  → Brøndby Galatasaray SK Columbus Crew Liverpool FC Blackburn Aston Villa Tottenham Hotspur FC | 0 (0) 10 (0) 30 (0) 45 (0) 25 (0) 287 (1) 114 (0) 50  0 (0) |
Maajoukkue
| 1992–2004 |  Yhdysvallat | 82 (0) |
 Seurajoukkueuran tilastot kattavat vain kansalliset sarjat.
Brad Friedel (s. 18. toukokuuta 1971 Lakewood (Ohio), Yhdysvallat) on entinen jalkapallomaalivahti. Nykyään hän valmentaa Major League Soccer New England Revolutionia. Pelaajauran Friedel lopetti Valioliigaseura Tottenhamissa vuonna 2015. Hän pelasi myös Yhdysvaltain jalkapallomaajoukkueessa 82 maaottelua vuosina 1992–2004.
Carlos Knight

Carlos Knight vuonna 2011.
Carlos Knight (s. 1993) on yhdysvaltalainen näyttelijä. Hänet tunnetaan muun muassa ääniroolista piirroselokuvassa Fred.
Aiheesta muualla

Carlos Knight Internet Movie Databasessa. (englanniksi)
Biotie Therapies

| Biotie Therapies Oyj |
| --- | --- |

Yritysmuoto:  Julkinen osakeyhtiö
Osake:  Oli OMXH: BTH1V
Markkina-arvo:  185 milj. € (31.12.2012)
Perustettu:  1998
Toimitusjohtaja:  Timo Veromaa
Kotipaikka:  Turku, Suomi
Toimiala:  Biotekniikka
Tuotteet:  lääkekehitys
Liikevaihto:   4,8 milj. € (2012)
Liikevoitto:   –25,6 milj. € (2012)
Henkilöstö:  37 (31.12.2012)
Infobox OKVirheellinen NIMI-arvo: 
Biotie Therapies Oyj oli suomalainen lääkekehitystä harjoittanut pörssiyhtiö.
Yhdysvaltalainen Acorda osti Biotien vuonna 2016. Biotien tutkimuksen ja lääkekehityksen painopistealueita olivat rappeuttavat hermosairaudet ja psykiatriset häiriöt kuten Parkinsonin tauti, Alzheimerin tauti ja muut kognitiiviset häiriöt, kaksisuuntainen mielialahäiriö ja alkoholi- ja huumeriippuvuus sekä tulehdussairaudet kuten nivelreuma, psoriaasi ja keuhkoahtaumatauti. Yhtiön tuotekehitys kohdentui sairauksiin, joihin ei ole vielä tehokasta hoitoa..
Biotien pisimmälle edennyt lääkekehitystuote oli alkoholiriippuvuuden vähentämiseen tarkoitettu nalmefeeni. Lääkettä markkinoitiin tuotenimellä Selincro. Euroopan lääkevirasto antoi 28.2.2013 Biotien lisensointipartnerille H. Lundbeck A/S:lle luvan Selincron myyntiin Euroopan markkinoilla. Lundbeck aloitti tuotteen myynnin vuoden 2013 puolivälissä..
Biotie Therapies syntyi vuonna 2002 turkulaisen, Biotie Therapies Oyj:n ja espoolaisten Contral Pharma Ltd:n ja Carbion Oy:n yhdistyessä. Lokakuussa 2008 Biotie osti saksalaisen lääketutkimus- ja kehitysyhtiö elbion GmbH:n. Biotie osti helmikuussa 2011 lääkekehityksen erikoistuneen Synosia Therapeuticsin.
Yhtiön liikevaihto vuonna 2012 oli 4,8 miljoonaa euroa ja henkilöstöä oli vuoden lopussa 37 (keskimäärin 38).
Myynti Acordalle 2016

Tammikuussa 2016 kerrottiin, että yhdysvaltalainen Acorda Therapeutics ostaa Biotie Therapies -yhtiön noin 333 miljoonan euron käteiskaupalla. Kaupan myötä Acorda sanoo pääsevänsä maailman johtavan Parkinsonin taudin hoitomuotojen kehittäjän asemaan.
Lääkekandidaatit

| Tuote | Kohde | Partneri | Tila |
| --- | --- | --- | --- |
| Selincro™ (nalmefeeni) | alkoholiriippuvuus | Lundbeck | Myönteinen myyntilupa EU:ssa |
| Totsadenantti (SYN115)  | Parkinsonin tauti | UCB | Faasi III aloitus 2015 (arvio)  |
| SYN120 | Alzheimerin tauti / kognitiiviset sairaudet | - | Faasi I valmis |
| VAP-1 vasta-aine  | tulehdussairaudet / fibroottiset taudit | - | Faasi I valmis |
| Nepikastaatti (SYN117)  | Traumaperäinen stressihäiriö   Kokaiiniriippuvuus | NIDA | Faasi II kesken |
| Ronomilasti  | keuhkoahtaumatauti | - | Faasi I valmis |
Hallitus 2012

Peter Fellner, hallituksen puheenjohtaja, hallituksen jäsen lokakuusta 2009
Merja Karhapää, hallituksen jäsen huhtikuusta 2010
Bernd Kastler, hallituksen jäsen marraskuusta 2008
Guido Magni, hallituksen jäsen helmikuusta 2011
Ismail Kola, hallituksen jäsen helmikuusta 2011
William M. Burns, hallituksen jäsen toukokuusta 2012
Aiheesta muualla

Yrityksen ent. kotisivu
Christiane F. (soundtrack)

| Christiane F>  David Bowie |
| --- | --- | --- |

Soundtrack-albumin tiedot
 Äänitetty : 1975–1979
 Julkaistu: huhtikuu 1981
 Tuottaja(t): David Bowie, Harry Maslin, Tony Visconti
 Tyylilaji: taiderock, soul, ambient
 Kesto: 41.50
 Levy-yhtiö: RCA Records
Listasijoitukset
  3. (1. kesäkuuta 1981)    17. (25. joulukuuta 1981)    135. (1982)
David Bowien muut julkaisut
| Scary Monsters (and Super Creeps) 1980 | Christiane F. 1981 | Let's Dance 1983 |
Christiane F. on David Bowien kappaleita sisältävä soundtrack-albumi länsisaksalaiseen elokuvaan Christiane F. – tyttö metroasemalta (1981).
Elokuva on kertomus nuoren tytön taistelusta huumeriippuvuutta vastaan. Kyseessä oli aihe, josta Bowiella itselläkin oli kokemusta. Bowie myös esiintyi elokuvassa esittäen kappaleen ”Station to Station”.
Kappaleet

A-puoli
V-2 Schneider – 3.10 (säv. David Bowie)
TVC 15 – 3.32 (singleversio, säv. Bowie)
Heroes/Helden – 6.05 (osittain saksankielinen versio kappaleesta "Heroes", säv. Bowie/Brian Eno)
Boys Keep Swinging – 3.16 (säv. Bowie/Eno)
Sense of Doubt – 3.58 (säv. Bowie)
B-puoli
Station to Station – 8.46 (liveversio albumilta Stage, säv. Bowie)
Look Back in Anger – 3.05 (säv. Bowie/Eno)
Stay – 3.21 (singleversio, säv. Bowie, san. Bowie)
Warszawa – 6.15 (säv. Bowie)
Boris Rotenberg (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Boris Borisovitš Rotenberg
Syntymäaika: 19. toukokuuta 1986 (ikä 38)
Syntymäpaikka: Leningrad, Venäjän SFNT, Neuvostoliitto
Pelipaikka: puolustaja
Pituus: 189 cm
Paino: 83 kg
Seura
Seura: Lokomotiv Moskova
Junioriseurat
1994–1998: Ponnistus
1999: HJK
2000–2001: Jokerit
2002: HJK
Seurat
| Vuodet | Seura | O | (M) |
| 2003 | Jokerit | 0 | (0) |
| 2003 | → Kiffen | 1 | (0) |
| 2004–2005 | Klubi 04 | 23 | (0) |
| 2006–2010 | Zenit | 0 | (0) |
| 2008 | → Šinnik | 1 | (0) |
| 2008 | → Saturn | 0 | (0) |
| 2009 | → Himki | 13 | (0) |
| 2010 | → Alania | 15 | (0) |
| 2011–2016 | Dynamo Moskova | 12 | (0) |
| 2012 | → Kuban | 0 | (0) |
| 2012–2013 | → Olympiakos Nikosia | 13 | (0) |
| 2015–2016 | → Rostov | 0 | (0) |
| 2016– | Lokomotiv Moskova |  |  |
Maajoukkue
| 2002 | Suomi U16 | 7 | (0) |
| 2003 | Suomi U17 | 2 | (0) |
| 2015– | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 3. syyskuuta 2015.  Maajoukkueuran tilastot päivitetty 9. kesäkuuta 2015.
Boris Rotenberg (ven. Борис Борисович Ротенберг, Boris Borisovitš Rotenberg, s. 19. toukokuuta 1986 Leningrad, Venäjän SFNT, Neuvostoliitto) on venäjänjuutalainen jalkapalloilija, jolla on Suomen ja Venäjän kansalaisuus. Rotenberg on pelipaikaltaan puolustaja. Hän edustaa Venäjän valioliigassa pelaavaa Lokomotivia.
Hän kuuluu Rotenbergien sukuun. Hänen isänsä on miljardööri Boris Rotenberg, joka on tutustunut ja toiminut sparraajana presidentti Putinille mm. judoyhdistyksen kautta. Hänen veljensä on liikemies Roman Rotenberg.
Ura

Rotenberg asui Suomessa vuodet 1991–2004 ja edusti juniorina Helsingin Ponnistusta, Helsingin Jalkapalloklubia ja FC Jokereita. Kaudella 2003 hän kuului Jokereiden edustusjoukkueeseen, mutta ei debytoinut Veikkausliigassa. Kaudet 2004–2005 hän edusti HJK:n reservijoukkuetta Klubi 04:ää. Juniorivuosinaan Rotenberg pelasi myös Suomen alle 17-vuotiaiden maajoukkueessa.
Rotenberg palasi Pietariin yliopisto-opintojensa vuoksi, ja päätyi jatkamaan jalkapallouraansa paikallisen pääsarjaseuran Zenitin kakkosjoukkueessa. Sittemmin hän pelasi lainalla useissa muissa seuroissa. Hän debytoi Venäjän valioliigassa Šinnikin riveissä 12. heinäkuuta 2008 ottelussa Krylja Sovetovia vastaan. Kaudella 2009 hän teki läpimurtonsa Himkissä.
Heinäkuussa 2008 Israelin Ligat ha'Alin Hapoel Petah Tikva osoitti kiinnostusta Rotenbergia kohtaan. Juutalaisuutensa takia Rotenbergia ei pidetty ulkomaalaisena Israelissa.
Helmikuussa 2011 Rotenberg siirtyi vapaana pelaajana Dynamo Moskovaan, jonka kanssa hän teki 2,5-vuotisen sopimuksen.
Vuodesta 2016 alkaen Rotenberg on edustannut Lokomotiv Moskovaa. Vuonna 2018 hän voitti Venäjän jalkapalloliigan.
Aiheesta muualla

Kuvia tai muita tiedostoja aiheesta Boris Rotenberg (jalkapalloilija) Wikimedia Commonsissa
Boris Rotenbergin esittely ja tilastot Venäjän valioliigan sivustolla (venäjäksi)
Boris Rotenbergin esittely ja tilastot KLISF-sivustolla (englanniksi)
Bursting Out

| Bursting Out Jethro Tull |
| --- | --- | --- |

Livealbumin tiedot
 Äänitetty : 1. toukokuuta – 5. kesäkuuta 1978
 Julkaistu:  22. syyskuuta 1978    29. syyskuuta 1978
 Tuottaja(t): Ian Anderson
 Tyylilaji: progressiivinen rock, folkrock, hard rock
 Kesto: 93.43
 Levy-yhtiö: Chrysalis Records
Listasijoitukset
  16. (15. marraskuuta 1978)    17. (14. lokakuuta 1978)    19. (26. marraskuuta 1978)    20. (viikko 44/1978)    21. (1978)    24. (1978)
Jethro Tullin muut julkaisut
| Heavy Horses 1978 | Bursting Out 1978 | Stormwatch 1979 |
Bursting Out on Jethro Tull -yhtyeen syyskuussa 1978 julkaistu ensimmäinen varsinainen livealbumi. Se nauhoitettiin saman vuoden kevään Euroopan-kiertueella. Albumista on julkaistu myös yhden CD:n versio, jolta puuttuu joitakin kappaleita. Vuoden 2004 remasteroitu versio on tupla-CD, joka sisältää koko albumin.
Kappaleet

Kaikki kappaleet kirjoittanut Ian Anderson ellei toisin mainita.
Kappaleet > Levy 1

Introduction by Claude Nobs – 0.50
A-puoli
No Lullaby – 5.34
Sweet Dream – 4.52
Skating Away on the Thin Ice of the New Day – 5.20
Jack in the Green – 3.36
One Brown Mouse – 4.07
B-puoli
A New Day Yesterday – 3.07
Flute Improvisation / God Rest Ye Merry Gentlemen / Bourée – 5.41 (säv. trad./Johann Sebastian Bach/Jethro Tull)
Songs from the Wood – 2.31
Thick as a Brick – 12.30 (säv. Anderson/Bostock)
Kappaleet > Levy 2

Introduction by Ian Anderson – 0.42
A-puoli
Hunting Girl – 6.00
Too Old To Rock 'n' Roll, Too Young To Die – 4.19
Conundrum – 6.54 (säv. Barriemore Barlow/Martin Barre)
Minstrel in the Gallery – 5.47
B-puoli
Cross-Eyed Mary – 3.39
Quatrain – 1.50 (säv. Barre)
Aqualung – 8.34 (säv. I. Anderson/J. Anderson)
Locomotive Breath – 5.31
The Dambusters March / Medley / Aqualung (reprise) – 3.27 (säv. Anderson/Coates)
Kokoonpano

Ian Anderson – laulu, huilu, akustinen kitara
Martin Barre – kitara, mandoliini, marimba
Barriemore Barlow – rummut, kellopeli
John Evan – piano, urut, harmonikka, syntetisaattori
John Glascock – basso, kitara, laulu
David Palmer – kirkkourut, syntetisaattori
Carbonia

| Carbonia (Carbònia, Crabònia) |
| --- | --- |

 vaakuna
 Sijainti Etelä-Sardinian maakunnassa
 Carbonia
 Koordinaatit: 39.166°0′0″N, 8.521°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  145,54 km²
Korkeus:  111 m
Väkiluku:  28 581
Aikavyöhyke:  UTC+1
 – Kesäaika:  UTC+2
Postinumero:  09013
Suuntanumero(t):    0781
Rekisterikilpi:  SU
 
 http://www.comune.carbonia.ci.it 
Infobox OKVirheellinen NIMI-arvo: 
Carbonia (sardiksi Carbònia, Crabònia) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 28 581 asukasta (vuonna 2016) ja sen pinta-ala on 145,54 neliökilometriä. Se sijaitsee 111 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Carbonia Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Burgenlandin kroaatit

Burgenlandin kroaatit ovat historiallisesti Itävallan Burgenlandin osavaltiossa asuneita kroaateja. Vuoden 2001 väestönlaskennassa 19 374 henkilöä Burgenlandissa ja 2 456 henkilöä Wienissä ilmoitti puhuvansa Burgenlandin kroatiaa, joka on Itävallassa tunnustettu omaksi kielimuodokseen. Eräät kroaattijärjestöt ovat arvioineet heidän todelliseksi määräkseen jopa 50 000.
Historia

Burgenlandin kroaatit tulivat alueelle Kroatiasta vuosien 1530 ja 1584 välillä pakoon levittäytyvää ottomaanien valtakuntaa. Burgenlandin unkarilaiset ja saksalaiset maanomistajat asuttivat heitä omille tiloilleen. Burgenlandin kroaati muodostui kirjoitetuksi alueelliseksi kieleksi vastareformaation aikana. Siihen tuli vaikutteita saksasta ja unkarista.
Itävalta-Unkarin hajottua ja Itävallan liitettyä Burgenlandin itseensä Unkarilta vuonna 1921 kroaatien yhteisön sisällä syntyi ristiriitoja koulutukseen liittyen. Katolilaiset vastustivat Itävallan sekulaaria koulutusjärjestelmää, josta suuttuneina sosiaalidemokraattien kannattajat lakkasivat käyttämästä kroaattia ja lähettivät lapsensa saksalaisiin kouluihin.
1950- ja 1960-luvuilla perinteinen maalaiselämäntapa muuttui mekanisaation ja maatalouden yleisen heikkenemisen seurauksena. Monet Burgenlandin kroaateista alkoivat muuttaa alueelta pois, etenkin Wieniin ja Yhdysvaltoihin. Itävallan valtio oli toisen maailmansodan jälkeen vuonna 1955 tunnustanut kroaattivähemmistön oikeudet, mikä takasi heille esimerkiksi omankielisiä palveluita. Näiden oikeuksien toteuttamisen puutteesta käytiin oikeustaistelua vuonna 1987, jonka kroaatit voittivat. Vuonna 1990 määriteltiin tarkemmin ne alueet, joilla kroaatinkielisiä palveluita tuli olla tarjolla.
Kulttuuri

Vuodesta 1955 kaikissa kouluissa joissa 25% oppilaista on vähemmistötaustaisia on tullut järjestää kaksikielistä opetusta, mutta vuodesta 1994 oppilaat ovat saaneet luopua tästä. Kroatiaa opetetaan useammin vieraana kielenä, kuin yhtenä virallisista kielistä. Burgenlandissa on yksi toisen asteen oppilaitos, jossa tarjotaan kaksikielistä opetusta saksaksi ja kroaatiksi. Burgenlandin kroatiaksi tehdyt lastenjulkaisut ovat lisääntyneet vuodesta 1992, jolloin ne alkoivat saada valtion tukea. Kroatiaksi ilmestyy kaksi viikoittain ilmestyvää sanomalehteä ja useita kuukausittaisin ilmestyviä.
Aiheesta muualla

Burgenlandin kroatialaiset seuran (HKD) sivut hkd.at. Viitattu 24.8.2012. (kroatiaksi), (saksaksi)
Burgenlandin kroaatiksi tehty hymnikirja vuodelta 1609.
Cassinin jako

Saturnuksen rengasjärjestelmä. Cassinin jako kuvassa tumma alue A- ja B-renkaan välissä.
Cassinin jaoksi kutsutaan n. 4 800 km leveää aukkoa Saturnuksen renkaitten välissä. Aukon aiheuttaa Mimas-kuun painovoima. Aukon löysi Jean-Dominique (Giovanni) Cassini vuonna 1675, ja hänen mukaansa aukko onkin nimetty.
Luonnollisen värinen kuvakooste  Cassini-luotaimen kapean kuvakulman kameran kuvista Saturnuksen valaisemattomista  D, C, B, A ja F renkaista (vasemmalta oikealle). Cassinin jako () sijaitsee A- ja B-renkaan välissä. Kuvattu 9. toukokuuta 2007.
Bryan Ferry

Bryan Ferry vuonna 2007.
Bryan Ferry (s. 26. syyskuuta 1945, Washington, Tyne and Wear, Englanti) on englantilainen laulaja, muusikko ja lauluntekijä, joka tunnetaan Roxy Music -yhtyeen keulahahmona ja myös pitkältä soolouraltaan. Ferry on tunnettu huolitellusta, klassisesta tyylistään smokkeineen ja sliipattuine kampauksineen.
Elämäkerta ja ura

Bryan Ferry syntyi 26. syyskuuta 1945 Washingtonissa, Englannissa. Hänen isänsä oli hiilikaivosmies. Ferry opiskeli taidetta Newcastlen yliopistossa ja alkoi laulaa The Banshees -nimisessä rockyhtyeessä. Sen jälkeen hän liittyi soul-yhtye Gas Boardiin.
Ferry ja Gas Boardin basisti Graham Simpson perustivat vuonna 1970 Roxy Musicin, josta tuli seuraavina vuosina hyvin suosittu glam rock -yhtye. Samalla kun Ferry lauloi Roxy Musicissa, hän julkaisi myös sooloalbumeja. Niistä ensimmäinen, cover-kappaleita sisältänyt These Foolish Things (1973) oli Roxy Musicin silloisesta tyylistä poiketen eleganttia syntikkapoppia. Ferryn toinen sooloalbumi oli niin ikään cover-kappaleita sisältänyt Another Time, Another Place (1974). Kolmannella sooloalbumillaan Let’s Stick Together (1976) on covereiden lisäksi myös Roxy Musicin hittikappaleita uusina versioina. Ferryn neljäs sooloalbumi In Your Mind (1977) oli ensimmäinen, joka koostuu ainoastaan alkuperäisistä kappaleista. The Bride Stripped Bare (1978) sisältää niin alkuperäisiä kappaleita kuin covereitakin.
Kun Roxy Music oli hajonnut 1980-luvun alkupuolella, Ferry aloitti täysipainoisen soolouran albumilla Boys and Girls (1985). Ferry on jatkanut sooloalbumien julkaisua ja konsertointia 2010-luvun lopulle asti.
Ferry ja Roxy Music palasivat yhteen vuonna 2001, ja yhtye teki seuraavan vuosikymmenen aikana useita konserttikiertueita.
Yksityiselämä

Bryan Ferry on ollut kahdesti aviossa. Ensimmäisen kerran hän avioitui 26.6.1982 malli Margaret "Lucy" Hellmoren (myöh. Birley) kanssa. Avioliitto päättyi eroon maaliskuussa 2003. Tästä liitosta Ferryllä on neljä lasta. Toistamiseen Ferry avioitui Amanda Sheppardin kanssa 4. tammikuuta 2012. He ovat myös jättäneet erohakemuksen.
Diskografia

These Foolish Things (1973)
Another Time, Another Place (1974)
Let's Stick Together (1976)
In Your Mind (1977)
The Bride Stripped Bare (1978)
Boys And Girls (1985)
Bête Noire (1987)
Taxi (1993)
Mamouna (1994)
As Time Goes By (1999)
Frantic (2002)
Dylanesque (2007)
Olympia (2010)
The Jazz Age (2012)
Avonmore (2014)
Bitter-Sweet (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Bryan Ferryn viralliset kotisivut (englanniksi)
Telegraph.co.uk - Bryan Ferry: 'I don't want to be controversial' (englanniksi)
Bryan Ferry Roxy Musicin laulajana vuonna 1973.
Boris (yhtye)

| Boris |
| --- | --- |

Tiedot
Toiminnassa:  1992–
Tyylilaji:  kokeellinen drone metal sludge metal stoner rock noise psykedeelinen rock ambient punk hard rock
Kotipaikka:   Tokio, Japani
Laulukieli:  japani, englanti
Jäsenet:  Atsuo Mizino   Wata   Takeshi  
Entiset jäsenet:  Nagata  
Levy-yhtiö:  Fangsanalsatan   Southern Lord   Hydra Head   Inoxi   Diwphalanx  
Aiheesta muualla
Kotisivut
Infobox OKNimi-testi OK: 
Boris (ボリス) on vuonna 1992 perustettu japanilainen kokeellista rock- ja metallimusiikkia esittävä yhtye. Yhtyeen laaja diskografia sisältää tuotoksia aina ambientista energiseen hard rockiin. Yhtyeen musiikillisia vaikuttajia ovat muun muassa Sleep, Nick Cave, Nick Drake, Venom ja Melvins.
Yhtyeen jäsenet > Nykyiset jäsenet

Atsuo - laulu 1992-1998, rummut 1996-
Wata - kitara, koskettimet, laulu albumilla Rainbow
Takeshi – basso, kitara, laulu
Michio Kurihara kiertuekitaristi 2007-
Yhtyeen jäsenet > Entiset jäsenet

Nagata - rummut 1992-1996
Diskografia

Näiden lisäksi Boris on julkaissut myös useita splitejä ja singlejä.
Diskografia > Täyspitkät albumit

Absolutego (1996)
Amplifier Worship (1998)
Flood (2000)
Heavy Rocks (2002)
Akuma no Uta (2003)
Boris at Last: -Feedbacker- (2003)
The Thing Which Solomon Overlooked (2004)
Dronevil (2005)
Soundtrack from Film "Mabuta no Ura" (2005)
Pink (2005)
Archive (Live (2005)
The Thing Which Solomon Overlooked 2 (2006)
The Thing Which Solomon Overlooked 3 (2006)
Vein (2006)
Smile (2008)
New Album (2011)
Heavy Rocks (2011)
Attention Please (2011)
Präparat (2013)
Noise (2014)
Urban Dance (2015)
Warpath (2015)
Asia (2015)
Dear (2017)
LφVE & EVφL (2019)
1985 (2019)
NO (2020)
W (2022)
Heavy Rocks (2022)
Diskografia > Uudelleenjulkaisut

Absolutego+ CD (2001)
Amplifier Worship (2001)
Akuma no Uta (2003)
Dronevil - Final (2006)
Pink (2006)
Feedbacker (2009)
Absolutego+ LP (2010)
Amplifier Worship LP (2010)
Diskografia > Merzbowin kanssa

Megatone (2002)
04092001 (2004)
Sun Baked Snow Cave (2005)
Walrus/Groon EP (2007)
Rock Dream (2007)
Klatter (2011)
Diskografia > Muut yhteistyössä tehdyt albumit

Black: Implication Flooding Keiji Hainon kanssa (1998)
Altar Sunn O))):n kanssa (2006)
Rainbow Michio Kuriharan kanssa (2006)
Cloud Chamber Michio Kuriharan kanssa (2008)
BXI Ian Astburyn kanssa (2010)